সমগ্ৰ বিশ্বতে মাহামাৰী ৰূপ ধাৰণ কৰা মাৰাত্মক ক'ৰ'না ভাইৰাছৰ আতংকই ভাৰতৰ বজাৰত বৃদ্ধি কৰিছে কঁঠালৰ চাহিদা।
ভাৰতত ক'ৰ'না ভাইৰাছত আক্ৰান্ত ৰোগীৰ সংখ্যা বৃদ্ধি পোৱাৰ লগে লগে ভাৰতৰ বজাৰত কুকুৰা আৰু খাহীৰ মাংসৰ চাহিদা দ্ৰুত গতিত হ্ৰাস পাইছে।
মাংসৰ পৰা ক'ৰ'না ভাইৰাছৰ বীজাণু সংক্ৰমণ ঘটিব বুলি শংকিত হৈ মাংসৰ পৰিৱৰ্তে মানুহে কঁঠাল খাবলৈ লোৱাত বজাৰত কঁঠালৰ চাহিদা অভাৱনীয় ভাৱে বৃদ্ধি পোৱা দেখা গৈছে।
আনকি গ্ৰাহকৰ চাহিদাৰ প্ৰতি লক্ষ্য ৰাখি হোটেল-ৰেষ্টোৰেন্টত চিকেন আৰু মটন বিৰিয়ানী ঠাইত কঁঠালৰ বিৰিয়ানীও প্ৰস্তুত কৰা দেখা গৈছে।
কঁঠালৰ বিৰিয়ানীৰ চাহিদা অত্যাধিক বৃদ্ধি পোৱাত এতিয়া কঁঠালৰ দামো অভাৱনীয় ভাৱে বৃদ্ধি পোৱা পৰিলক্ষিত হৈছে।
উল্লেখ্য যে কঁঠাল হৈছে বতৰৰ ফল। ফলত বজাৰত কঁঠালৰ নাটনিয়ে দেখা দিছে।
হোটেল-ৰেষ্টোৰেন্টৰ মালিকসকলে কঁঠালৰ যোগান সীমাৱদ্ধ হোৱাৰ বাবে বজাৰৰ পৰা অধিক মূল্যত ক্ৰয় কৰিবলৈ বাধ্য হৈছে।
বজাৰত এতিয়া কঁঠালৰ মূল্য ১২০% শতাংশ পৰ্যন্ত বৃদ্ধি পাইছে।
আনফালে চিকেনৰ প্ৰতি মানুহৰ মনত সোমোৱা শংকা দূৰ কৰিবলৈ প'লট্ৰী ফাৰ্মৰ মালিক পক্ষই বিভিন্ন পন্থা হাতত লোৱা দেখা গৈছে।
মানুহৰ মনত সোমোৱা ভ্ৰান্ত ধাৰণা তথা শংকা দূৰ কৰিবলৈ অলপতে প'লট্ৰী ফাৰ্মৰ মালিক পক্ষই ঠায়ে ঠায়ে চিকেন মেলাও আয়োজন কৰা দেখা গৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
